Diari Oficial de la Generalitat Valenciana


Sumari del DOGV 3952, del 05-03-2001 (2001/1960)

CORRECCIÓ d'errades de la Resolució de 12 de febrer de 2001, de la Direcció General d'Ordenació i Innovació Educativa i Política Lingüística, per la qual es convoca a les proves d'avaluació d'ensenyaments no escolaritzats per a l'obtenció del títol de Formació Professional de primer grau (tècnic auxiliar).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1960


Organisme emissor
:   Conselleria de Cultura i Educació

Tipus de document
:   Correcció d'errades

CORRECCIÓ d'errades de la Resolució de 12 de febrer de 2001, de la Direcció General d'Ordenació i Innovació Educativa i Política Lingüística, per la qual es convoca a les proves d'avaluació d'ensenyaments no escolaritzats per a l'obtenció del títol de Formació Professional de primer grau (tècnic auxiliar). [2001/X1960]
  
Una vegada comprovades les errades en l'ordre adés esmentada, publicada en el DOGV de 26 de febrer de 2001 núm. 3.947, es procedeix a efectuar les corresponents rectificacions:
  
En la pàgina 3.627, el preàmbul:
  
?Segons el que disposa l'Ordre de 22 de març de 1990 (BOE del 27) que modifica l'Ordre de 8 de març de 1977 (BOE del 12), que regula les proves d'avaluació d'ensenyaments no escolaritzats per a l'obtenció del títol de tècnic auxiliar de Formació Professional de Primer Grau, i als efectes de fixar el termini de convocatòries, inscripcions, constitució de comissions avaluadores i, en general les normes sobre el desenrotllament de les proves, i en virtut de les transferències establides pel Reial Decret 2.093/1983, de 28 de juliol (BOE de 6 d'agost), sobre traspàs de funcions i serveis de l'administració de l'Estat a la Comunitat Valenciana en matèria d'educació, esta Direcció General ha resolt:?;
  
S'ha de canviar pel següent:
  
?D'acord amb el que disposa l'Ordre de 22 de març de 1990 (BOE del 27) que modifica l'Ordre de 8 de març de 1977 (BOE del 12), que regula les proves d'avaluació d'ensenyaments no escolaritzats per a l'obtenció del títol de tècnic auxiliar de Formació Professional de Primer Grau.
  
Segons el que establix l'Ordre de 8 de juliol de 1998, de la Conselleria de Cultura, Educació i Ciència, per la qual s'establix el procés d'implantació dels ensenyaments de règim general regulats per la Llei Orgànica 1/1990, d'Ordenació General del Sistema Educatiu, i la progressiva extinció dels ensenyaments mitjans regulats per la Llei General d'Educació de 1970 en la Comunitat Valenciana, el calendari de la qual indica com a últim curs d'estes proves el 2001-2002.
  
Als efectes de fixar el termini de convocatòries, inscripcions, constitució de comissions avaluadores i, en general les normes sobre el desenrotllament de les proves, i en virtut de les transferències establides pel Reial Decret 2.093/1983, de 28 de juliol (BOE de 6 d'agost), sobre traspàs de funcions i serveis de l'administració de l'Estat a la Comunitat Valenciana en matèria d'educació, esta Direcció General ha resolt:?.
  
En la pàgina 3921, en el punt sisé s'haurà de canviar el primer paràgraf:
  
?Es podran inscriure per a la realització de les proves les persones majors de 18 anys, no escolaritzades en règim ordinari, que es troben en alguna de les circumstàncies següents:?;
  
Per:
  
?Es podran inscriure per a la realització de les proves:
  
A) Les persones majors de 18 anys, no escolaritzades en règim ordinari, que es troben en alguna de les circumstàncies següents:?.
  
En la pàgina 3921, en el punt sisé, al final, s'haurà d'afegir els paràgrafs següents:
  
?B) L'alumnat no escolaritzat en règim ordinari que:
  
a) en el curs 1998/99 haja cursat 2n de Formació Professional de primer grau, en una determinada branca i professió, i no haja superat totes les assignatures, encara que no complisca els requisits d'edat i/o laborals que s'exigixen amb caràcter general per a l'accés a estes proves. Este alumnat només es podrà inscriure en la professió i branca en què estiguera matriculat en els curs 1998/99.
  
b) en el curs 1999/00 haja cursat 2n de Formació Professional de primer grau, en un grup especific, en una determinada branca i professió, i no haja superat totes les assignatures, encara que no complisca els requisits d'edat i/o laborals que s'exigixen amb caràcter general per a l'accés a estes proves. Este alumnat només es podrà inscriure en la Professió i Branca en què estiguera matriculat en els curs 1999/00?.
  
En la pàgina 3921, punt seté, s'haurà d'afegir abans de l'apartat a):
  
?1. Per als casos de l'apartat A) del punt sisé?.
  
En la pàgina 3922, punt seté, s'haurà d'afegir després de l'apartat g):
  
?2. Per als casos de l'apartat B) a) del punt sisé:
  
Certificació acadèmica dels estudis de Formació Professional de primer grau on consten les assignatures cursades i, si fa el cas, superades i on s'acredite que en el curs 1998/99 estava matriculat en 2n de Formació Professional de primer grau.
  
3. Per als casos de l'apartat B) b) del punt sisé:
  
Certificació acadèmica dels estudis de Formació Professional de primer grau on consten les assignatures cursades i, si fa el cas, superades i on s'acredite que en el curs 1999/00 estava matriculat en 2n de Formació Professional de primer grau, en un grup especific?.